open-index/open-wikipedia-markdown huggingface dataset:
SKA San Petersburgo

O **SKA San Petersburgo** (en ruso: **СКА Санкт-Петербург**) é un equipo profesional de hóckey sobre xeo da cidade de San Petersburgo (Rusia), que compite na Kontinental Hockey League. As súas cores son o vermello, azul e branco.

SKA é unha abreviación de *Sports (K)Club of the Army* (Club Deportivo do Exército).

## Historia 
O club foi fundado en 1946 baixo o nome de **ODO Leningrad** e logo de participar en tódalas tempadas da primeira división do Campionato da Unión Soviética a excepción de entre 1947 e 1950 e a tempada 1991-92. A partir de 1993 participou na Superliga Rusa. Gañou a Copa Spengler tres veces na década dos '70. No 2008, o club uniuse á Kontinental Hockey League, unha nova competición en Eurasia.

## Palmarés 
* **4 Spengler Cup:** 1970, 1971, 1977, 2010.
* **2 Gagarin Cup:** 2014-15, 2016-17

## Notas 
## Ligazóns externas 
* (en ruso) Site oficial do SKA San Petersburgo 
* (en inglés) Site oficial do SKA San Petersburgo 
* (en ruso) Site dos seareiros do SKA San Petersburgo
Amur Khabarovsk

O **Amur** (en ruso: Амур Хабаровск) é un equipo profesional de hóckey sobre xeo da cidade de Khabarovsk (Rusia) que lle debe o seu nome ao Río Amur e que actualmente compite na Kontinental Hockey League. A súa localización no Extremo Oriente Ruso fai que a distancia co seu veciño máis próximo na competición, o Metallurg Novokuznetsk, sexa de aproximadamente 3000&nbsp;km. As súas cores son o amarelo, o azul e o branco.

O equipo conta cunha das mellores asistencias de público aos seus partidos de entre os clubs que xogan nas ligas europeas. Na clasificación da clasificación IIHF da tempada 2006-07, Amur foi o 13º equipo na lista (3º da liga rusa) cunha media de público de 7100 espectadores, o que significa que o Platinum Arena énchese en cada partido.

## Historia 
O club foi fundado en 1966 baixo o nome **SKA Khabarovsk**, tomando o seu nome actual en 1996. O club, logo de ascender á Superliga Rusa en 1996, foi descendido novamente á segunda división no 2004 xa que a compañía mineira atravesaba grandes dificultades financeiras. Recuperou a categoría ese mesmo ano. O equipo de reserva tivo un breve paso pola Asia League baixo o nome de Golden Amur no 2005. No 2008, integrouse nunha nova competición en Eurasia, a KHL. O club asinou unha afiliación co club Ermak Angarsk da Vysshaya Liga para convertelo no seu club-escola.

## Palmarés 
* **1 Vysshaya Liga**: 1996.
* **1 campionato da terceira división da Unión Soviética**: 1989.

## Notas 
## Ligazóns 
* Site oficial do HC Amur
Forquita de replicación

[200px|dereita|miniatura|Esquema do *garfo de replicación*. a) molde b)cadea condutora c)cadea retardada d) **forquita de replicación** e) *[primer* f) fragmentos de Okazaki]]

A **forcada de replicación**, **forquita de replicación** ou **garfo de replicación** é unha estrutura que se forma dentro do núcleo da célula durante a replicación do ADN. Constitúe o resultado da acción de varias proteínas que teñen a finalidade de abrir a dobre cadea de ADN para facilitar a replicación do material xenético, sexa ADN ou ARN. É orixinado polas proteínas helicases, que quebran as pontes de hidróxeno que ligan as dúas cadeas de ADN.

Outras proteínas, as SSB (*single-stranded DNA binding proteins* ou proteínas que se ligan ao ADN  monocatenario) contribúen a manter a estabilidade da forquita de replicación. Por último, outras proteínas como a proteína DnaA ou as topoisomerases participan dunha ou doutra maneira na replicación. A estrutura resultante ten dúas ramificacións, cada unha das cales está formada por unha cadea de ADN, e que son chamadas de cadea retardada ou descontinua e cadea líder, adiantada, condutora ou continua. A ADN polimerase vai adicionando posteriormente os novos nucleótidos para as cadeas de nova síntese, seguindo a complementariedade de bases.

## Notas 
## Véxase tamén
### Outros artigos
*Replicación do ADN
*Fragmento de Okazaki
Fragmento de Okazaki

[miniatura|350px|[Replicación do ADN.]]

Un **fragmento de Okazaki** é un relativamente pequeno fragmento de ADN (cun *primer* de ARN no extremo terminal 5') formado na cadea retardada durante a replicación do ADN.

## Características 
Os fragmentos de Okazaki teñen entre 1.000 e 2.000 nucleótidos en *Escherichia coli* e entre 100 a 200 en eucariotas. Foron orixinalmente descubertos por Reiji Okazaki, Tsuneko Okazaki e o seu equipo, cando estudaban a replicación do ADN de bacteriófagos en *Escherichia coli*.

## Notas
## Véxase tamén
### Outros artigos
*Replicación
*ADN
*Garfo de replicación

### Ligazóns externas
*McGraw Hill Higher Education article discussing DNA synthesis
Estadio Romano

O **estadio Romano** é un estadio de fútbol de propiedade municipal localizado en Mérida, España. Construíuse en 1954 e reconstruíuse na súa totalidade en 1995, con motivo do ascenso do Club Polideportivo Mérida a Primeira División. En setembro de 1997 bautizouse como **Estadio Romano José Fouto**, en homenaxe a José Fouto Carvajal, presidente que levou ao club de Terceira a Primeira División. Tras a desaparición deste equipo, a finais do ano 2000, recuperou o seu nome orixinal. Ten capacidade para 14 600 espectadores.

## Historia 
Reinaugurouse nun partido oficial entre o CP Mérida e o Real Betis, na primeira xornada da Primeira División de España 1995/96. Antigamente neste terreo atopábase o estadio Municipal de Mérida, inaugurado en 1954, que contaba cunha pista de atletismo e unha capacidade para 8.000 espectadores. A Xunta de Estremadura foi quen levou a cabo a remodelación, construíndo uns novos fondos e remodelando ambas tribunas, eliminando a pista de atletismo e mellorando os accesos, iluminación, son, céspede natural, seguridade, dotando de cubertas ás dúas tribunas e adoptando a actual denominación.

O estadio acolle os partidos como local do Mérida UD e do Imperio CP, os dous conxuntos locais máis destacados. Anteriormente acolleu os partidos como local do CP Mérida nos que pasou pola Copa do Rei, Primeira División, Segunda División, Segunda División B e Terceira División de España.

O recinto, ademais, acolleu un partido internacional valedeiro para a Clasificación para o Mundial 2010 entre España e Estonia, disputado o 9 de setembro de 2009, con resultado de España 3-0 Estonia, que lle sirviu a España para conseguir a clasificación.

Foi subsede de fútbol na candidatura olímpica de Madrid 2016.

## Notas 
## Véxase tamén 
### Ligazóns externas 
* Galería de fotos na páxina web oficial do Mérida A.D. 
* Galería de fotos de xuño de 2007 
* Galería de fotos de agosto de 2009
Xunta de Estremadura

miniatura|Palacio da Presidencia do Goberno estremeño en Mérida.
A **Xunta de Estremadura** (en castelán: *Junta de Extremadura*) é o órgano colexiado que exerce as funcións propias do Goberno da comunidade autónoma estremeña. Así mesmo, de acordo coas directrices xerais do presidente, establece a política xeral e dirixe a administración da comunidade autónoma e exerce a función executiva e a potestade regulamentaria no marco da Constitución Española e o Estatuto de Autonomía de Estremadura. A súa sede, segundo o artigo 5 do estatuto de autonomía, está en Mérida, capital de Estremadura.

## Formación
A Xunta de Estremadura está composta polo presidente, o vicepresidente ou vicepresidentes se os houbese e os conselleiros (ministros rexionais). Cada Conselleiro está á fronte dunha consellería e son nomeados e separados libremente polo presidente, dando conta á Asemblea de Estremadura.

O presidente da Xunta de Estremadura é José Antonio Monago. Durante 24 anos o Presidente foi Juan Carlos Rodríguez Ibarra.

## Véxase tamén
### Ligazóns externas
* Xunta de Estremadura
Barys Astana

O **Hockey Club Barys** (en ), comunmente coñecido como **Barys Astana** (en kazako: Барыс Астана) é un club de hóckey sobre xeo profesional da cidade de Astana (Kazakhstán) que compite na División Chernyshev da Kontinental Hockey League.

## Historia 
O Barys foi fundado en 1999 e comezou a competir na tempada 2001-02. Barys en kazako significa pantera. O equipo competiu na Liga de Kazakhstán ata o 2007, cando comezou a competir na Vysshaya Liga. Logo de competir na Vysshaya Liga na tempada 2007-08, o Barys Astana foi admitido para competir na KHL.

A primeira vitoria do equipo na KHL foi ante o Neftekhimik de Nizhnekamsk (Rusia) o 3 de setembro do 2008 por 2 goles a 1. A súa primeira vitoria na casa foi o 14 de setembro do 2008, cando gañou ao Salavat Yulaev por 3 a 2.

## Notas 
## Véxase tamén 
### Ligazóns externas 
* Páxina oficial do HC Barys Astana (en ruso)
* Site dos seareiros do club (inclúe información oficial) (en ruso)
Club Deportivo As Pontes

O **Club Deportivo As Pontes** é un equipo de fútbol galego da localidade das Pontes de García Rodríguez, na provincia da Coruña. Foi fundado en 1960 e actualmente xoga no Grupo Norte da Preferente Autonómica de Galicia.

## Historia 
Foi fundado en 1960 baixo o nome de **Club de Fútbol Calvo Sotelo**, estando patrocinado pola empresa mineira Calvo Sotelo. En 1969 pasou a chamarse **Club Deportivo As Pontes**, ata que en 1984 mudou o seu nome a **Endesa As Pontes Club de Fútbol**, tendo coma patrocinador á empresa Endesa. Finalmente no 2001 retomou ao nome de **Club Deportivo As Pontes** que mantén actualmente.

A máxima posición ligueira acadada polo equipo foi a cuarta posición na Segunda división B española na tempada 91/92.

## Estadio 
O equipo disputa os seus partidos coma local no estadio do Poboado, que ten unha capacidade aproximada de 2000 espectadores.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 9
* **Tempadas en 3ª**: 16 (Incluída a 2013/14)

### Historial na liga 
|valign="top" width=0%|

|valign="top" width=0%|

|valign="top" width=0%|

|}

## Palmarés 
* **Terceira División (2)**: 1986–87, 1994–95
* **Copa Deputación da Coruña** (1): 1996
* **Copa Galicia (1)**: 1967/68

## Véxase tamén 
### Ligazóns externas 
* Páxina oficial do club
Aarón Ñíguez

**Aarón Ñíguez Esclápez**, nado en Elx (Alacant) o 26 de abril de 1989, é un futbolista español. Xoga de dianteiro e o seu actual equipo é o Real Oviedo da Liga 1|2|3.

## Traxectoria 
Aarón, que é fillo do ex xogador do Elche CF Boria, comezou xogando no Caixa de Elx, un club local da cidade de Elx do que pasou ao Valencia CF cando tiña tan só 11 anos.

Tras o paso polas categorías inferiores do Valencia, Aarón debutou co primeiro equipo, o 5 de decembro de 2006, na Liga de Campións da UEFA ante a AS Roma no Estadio Olímpico de Roma. Con todo, e para a súa desgraza, sufriu nese encontro unha rotura fibiliar que o obrigou a abandonar o campo e a permanecer un mes inactivo. A pesar do seu debut na Liga de Campións Aarón non xogou ningún partido na Primeira División española.

A tempada 2007/08 comezouna xogando cedido no Xerez CD pero no mercado de inverno cambiou o Xerez polo Iraklis FC de Grecia, tamén como cedido. Marcou o seu primeiro gol co Iraklis o 16 de marzo de 2008, de penalti, na vitoria por 1-0 contra o Panionios NFC. O penalti foi provocado por unha chilena acrobática, realizada polo propio Aarón, que foi detida pola man dun xogador do Panionios.

O 13 de agosto de 2008, Aarón foi cedido polo Valencia CF ao Glasgow Rangers durante dous anos, reservándose este último unha opción de compra. Ao final do primeiro do ano, tras non contar moito no club escocés, para a tempada 2009/2010 chega cedido ao Celta de Vigo.

O 10 de novembro de 2009, nun partido de Copa do Rei no que se enfrontaban o Tenerife e o Celta de Vigo sofre unha rotura do ligamento cruzado anterior do seu xeonllo esquerdo que lle mantén apartado dos terreos de xogo durante uns 6 meses.

### Selección nacional 
Aarón participou no Campionato Europeo Sub-17 da UEFA de 2006 coa selección española sub-17 anotando dous goles. Tamén foi un membro clave do equipo que se proclamou campión do Campionato Europeo da UEFA Sub-19 de 2007 coa selección sub-19 española.

En febreiro de 2007 disputou a Meridian Cup coa Selección Europea, que se impuxo á Selección Africana. No partido de ida marcou dous goles.

O 18 de novembro de 2008 fixo o seu debut coa selección española sub-21 contra a selección portuguesa sub-21.

Por outra banda, o 10 de setembro de 2009 foi convocado coa Selección Española sub 20 para participar na Copa Mundial de Fútbol Sub-20 de 2009 disputada en Exipto, torneo no que logrou alcanzar os oitavos de final anotando 4 goles durante a súa participación converténdose dese xeito no máximo goleador da Selección española sub 20.

Foi internacional sub-21 en 3 ocasións.

## Palmarés 
### Campionatos nacionais 
### Copas internacionais 
## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en futbolme.com 
* Datos do xogador en soccerbase.com
Sas

Como topónimo **Sas** pode referirse a:

;En Galiza
***Sas de Penelas**, parroquia do concello de Castro Caldelas;
****Sas de Penelas**, lugar de dita parroquia;
***Sas do Monte**, parroquia do concello de Montederramo;
****Sas do Monte**, lugar de dita parroquia;
***Sasdónigas**, parroquia do concello de Mondoñedo;
***Sas**, lugar da parroquia de Santa Mariña de Albán, no concello de Coles;
***Sas**, lugar da parroquia de Beiro, no concello de Ourense;
***Sas**, lugar da parroquia de Untes, no concello de Ourense;
***Sas**, lugar da parroquia de Vilouzás, no concello de Paderne;
***Sas**, lugar da parroquia de Sarreaus, no concello de Sarreaus;
***Sas**, lugar da parroquia de Gundivós, no concello de Sober;
***Sas de Xunqueira**, lugar da parroquia de Xunqueira, no concello da Pobra de Trives.

;Informática
***Serial Attached SCSI**, nova versión do interface SCSI compatíbel con SATA;
***SAS (linguaxe de programación)**, linguaxe de programación.

;Organismos
***SAS Institute**, fabricante de software de intelixencia empresarial;
***Scandinavian Airlines System**, aeroliña escandinava;
***Servicio Andaluz de Salud**, organismo autónomo da saúde de Andalucía;
***Special Air Service (SAS)**, forza militar especial británica.

## Véxase tamén
### Outros artigos
***Solución de azucre e sal**, SAS, un dos métodos de rehidratación oral proposto pola OMS.
Gastón Cellerino

[dereita|miniatura|Cellerino co [Rápido de Bouzas.]]
**Gastón Andrés Javier Cellerino Grasso**, nado en Viedma o 26 de xuño de 1986, é un futbolista arxentino, coñecido como **Cellerino**. Xoga de dianteiro e o seu club actual é o Rápido de Bouzas.

## Traxectoria 
Foi formado nas divisións inferiores do Boca Juniors. Xogou porfesionalmente no Deportivo Patagonés do seu país, na Universidad San Martín de Porres do Perú, ademais tivo un paso polo Atenas San Carlos da Segunda División do Uruguai.

O ano 2008 xoga no Rangers da Primeira división chilena. No Torneo de Clausura alcanzou 16 goles en 18 partidos e foi, xunto con Néstor Bareiro, o goleador da fase regular. Só sería superado por Lucas Barrios, quen finalmente sería o goleador do torneo con play-offs. Nun encontro no Estadio Fiscal de Talca ante o Palestino marcou un gol de chilena, que ata o arbitro do encontro, Carlos Chandía, aplaudiu.

O 22 de xaneiro de 2009 a prensa informa o traspado do dianteiro arxentino ao club italiano Lazio, a cambio de algo máis de tres millóns de dólares. Os romanos estarían observándoo desde había dous meses, pero finalmente ficharía polo Livorno da Serie B do Calcio Italiano. Con este equipo conseguiu o ascenso á Serie A. No mercado de inverno de 2010 recala, cedido, no Celta de Vigo ata final de tempada e con opción de compra.

## Clubs 
## Palmarés 
## Notas 
## Véxase tamén
### Ligazóns externas 
* Ficha en www.bdfa.com
Cristian Bustos Costa

**Cristian Bustos Costa**, nado en Alacant o 25 de marzo de 1983, coñecido como **Bustos**, é un futbolista español. Xoga de mediocentro defensivo e o seu actual equipo é o Lorca FC da Liga 1|2|3.

## Traxectoria 
Tras xogar no CD Eldense e no Real Murcia B, debutou co Hércules CF na tempada 2004/05 na Segunda división, da man de Javier Subirats. A tempada seguinte o Valencia incorpórao ó seu filial, pero tras pasar un par de tempadas en Valencia sen oportunidades no primeiro equipo, asina un contrato de 2 tempadas coa UD Salamanca. O seu contrato finaliza na tempada 2008/09 e libre é contratado polo Celta de Vigo, tamén da Segunda división.

## Véxase tamén 
### Ligazóns externas 
* Cristian Bustos en futbolmercado.es
David Català

**David Català Jiménez**, nado en Barcelona o 3 de maio de 1980, é un futbolista español. Xoga de defensa central e o seu club actual é o AEK Larnaca.

## Traxectoria 
Formado na canteira do RCD Espanyol, debutou en Primeira División en 2003 e de alí pasou por Xerez CD, UE Lleida, Albacete Balompié, Lorca Deportiva CF, UD Salamanca e Celta de Vigo, onde milita actualmente. Na súa primeira tempada como xogador salmantino xogou todos os partidos como titular, o que o converteu no xogador de campo con máis minutos disputados ese ano.

## Véxase tamén 
### Ligazóns externas 
* Ficha en www.celtavigo.net
Lista de centrais térmicas de España

miniatura|As centrais térmicas en España.
miniatura|dereita|300px|Produción de enerxía das centrais eléctricas en España en comparación con outras fontes de enerxía:
As **centrais térmicas en España** producen aproximadamente a metade da xeración española de enerxía eléctrica. O seguinte lista contén as centráis termoeléctricas en activo segundo datos de Red Eléctrica Española, a empresa distribuidora de electricidade.

##  
##  
##  
##  
##  
##  
##  
##  
## 30 px Ceuta 
##  
## 30 px Melilla 
##  
##  
##  
##  
##  
## Notas 
## Véxase tamén 
### Outros artigos 
* Central termoeléctrica
* Ciclo combinado
Campo de Fútbol de Vallecas

O **Estadio de Vallecas** é un estadio de fútbol situado no popular barrio de Vallecas, ao sueste da cidade de Madrid. Neste estadio xoga os seus partidos o Rayo Vallecano. 

Está situado entre a rúa Payaso Fofó, onde se atopan as oficinas, a rúa Arroyo del Olivar e a Avenida de la Albufera, onde está a Tenda Oficial do equipo, na esquina do propio estadio).

## Características 
Foi construído en 1973, no mesmo lugar onde estaba o antigo estadio, e ten capacidade para 15.500 espectadores sentados. Antigamente as tribunas de abaixo eran prazas de pé e podía ter capacidade para 20.000 persoas, pero a UEFA en 1996 cambiou as normas dos estadios para Primeira e Segunda División, e deste xeito quedou nas 15.500 prazas anteriormente mencionadas.

Nun principio, denominóuselle Novo Estadio de Vallecas. En 1992 a familia Ruiz-Mateos comprou o club e Teresa Rivero (muller de José María Ruiz-Mateos) converteuse en 1994 na primeira muller presidente dun club de fútbol de Primeira División. Desde xaneiro de 2004 ata 2011 o estadio levou o seu nome.

En 2011, o Rayo Vallecano inscribiu ao estadio na LFP coa denominación de "Campo de Fútbol de Vallecas", polo que este é o nome oficial.

Grandes nomes da música como Bob Dylan en 1980, Miguel Ríos, Luz Casal, e Leño (1983), Barricada en 1986 ou Metallica en 1992, entre outros, actuaron en devandito estadio. Queen actúo no estadio o 3 de agosto de 1986, sendo este o penúltimo concerto de Queen en terras españolas coa formación orixinal (dous días despois actuaron en Marbella).

Nos fondos dunha das porterías non ten bancada, tan só paneis informativos.

Pódese chegar a el a través da estación de Portazgo, da Liña 1 do Metro de Madrid.

Nel disputouse a 1ª Fase Final da Liga Superibérica de rugby (2009). Tamén é a meta de chegada da San Silvestre Vallecana. Ese mesmo ano, en xuño, o club proxectou un novo estadio para o equipo.

En marzo de 2011 elimináronse as vallas que arrodeaban o terreo de xogo separándoo das bancadas. Até a data, o estadio de Vallecas era o único en España que mantiña estas vallas de seguridade, que demostraran máis dunha vez ser máis que inseguras, polo que a súa retirada era un dos desexos que perseguía desde había anos a afección vallecana. Para realizar este cambio, foi necesario eliminar as dúas primeiras filas de ambos os laterais para cumprir a normativa que esixe unha distancia mínima entre o terreo de xogo e os espectadores, non sendo necesario no fondo que xa está á distancia axeitada. Ao retirar estas localidades, o estadio diminuíu a súa capacidade en 796 espectadores, establecendo o total de espectadores posibles en 14.704.

## Notas 
## Véxase tamén 
### Ligazóns externas 
* Sitio web do Rayo Vallecano
Alfonso Valverde Rodríguez

**Alfonso Valverde Rodríguez**, máis coñecido como **Fonsi Valverde**, nado en Nigrán o 26 de decembro de 1966, é un adestrador de fútbol galego.

## Traxectoria 
Empezou a súa carreira como adestrador nas categorías inferiores do Celta de Vigo, para pasar posteriormente por clubs como o Club Rápido de Bouzas ou o Coruxo Club de Fútbol. En xullo de 2007 dá un salto de categoría para adestrar ao Club Deportivo Lugo en Segunda División B, renovando outro ano ao fin da campaña. En xullo de 2009 anuncia que deixa o Lugo por motivos persoais e regresa a Vigo. En xaneiro de 2010 anunciábase o seu regreso aos banquiños como adestrador do Club Deportivo Ourense substituíndo a Francisco Romero. Dende o 15 de xuño de 2011 é adestrador do Celta de Vigo B.

Fonsi foi adestrador do CD Cultural Areas durante dous anos nas tempadas 2014-2016 en Terceira división. 

Do 2019 ata 2021 recala no Alondras onde carva resultados variados rematando terceiros no seu subgrupo quedando fóra da promoción de ascenso no derradeiro ano da Terceira división, e novenos na acabada de estrear Terceira Federación acadando a permanencia sería substituído por David Páez.

## Notas 
## Véxase tamén 
### Ligazóns externas 
* Datos do adestrador en bdfutbol.com
Almuíña

Como topónimo **Almuíña** pode referirse a:

;En Galiza
***Almuíña**, lugar na parroquia de Gondulfe, no concello de Taboada;
***A Almuíña**, lugar da parroquia de Arbo, no concello de Arbo;
***A Almuíña**, lugar da parroquia de Valeixe, no concello da Cañiza;
***A Almuíña**, lugar da parroquia de Salcedo, no concello de Pontevedra.

Amais, como apelido ou alcume, pode referirse a:

***Francisco Fernández Almuíña**, humorista gráfico galego;
***Moncho García**, pintor galego, coñecido co nome artístico de **Almuíña**;
***Celso Almuíña Fernández**, historiador e escritor galego.

## Véxase tamén
### Outros artigos
A Almuíña, Arbo, Arbo

**A Almuíña** é un lugar da parroquia de Arbo no concello pontevedrés de Arbo na comarca da Paradanta. Segundo datos do INE en 2009 tiña 61 habitantes (32 homes e 29 mulleres), o mesmo número de habitantes que no 2000.

## Lugares e parroquias 
### Lugares de Arbo 
### Parroquias de Arbo
La Banda del Camión

**La Banda del Camión** é un grupo musical de rock galego, formado na Coruña no ano 2000. Varios dos seus membros formaban o grupo Cacahué e son coñecidos polo seu tema "Rock del Deportivo".

## Membros 
* Gandy: guitarra, voz.
* Rocco: baixo, voz.
* Kukas: gaita.
* Pedro: batería.

## Discografía 
## Véxase tamén 
### Ligazóns externas 
* Páxina oficial do grupo
Vilasol, Padornelo, Pedrafita do Cebreiro

**Vilasol** é un lugar da parroquia de Padornelo no concello lucense de Pedrafita do Cebreiro, na comarca dos Ancares. Segundo o padrón municipal (INE 2013) ten 2 habitantes (un home e unha muller).

## Lugares e parroquias
### Lugares de Padornelo
### Parroquias de Pedrafita do Cebreiro
## Véxase tamén 
### Outros artigos 
* Lugares de Pedrafita do Cebreiro
Colorado Avalanche

**Colorado Avalanche** é un equipo profesional de hóckey sobre xeo da cidade de Denver (Estados Unidos) que compite na NHL. Fundado en 1972, foi coñecido ata 1995 polo nome de Nordiques de Québec, ao ter a súa base na cidade de Quebec (Canadá). Dende a súa fundación en 1972 ata 1979 competiu na WHA, dando logo o salto á NHL en 1979. En 1995 o equipo mudouse á capital do estado de Colorado, Estados Unidos, trocando o seu nome pola actual denominación. Ao longo dos seus anos de existencia, o equipo gañou dous títulos de liga (1995-96 e 2000-01), dous títulos de conferencia que coincidiron cos anos que gañou a liga, e foi oito veces campión da súa división.

## Véxase tamén
### Ligazóns externas 
*Colorado Avalanche - NHL.com
Tampa Bay Lightning

O **Tampa Bay Lightning** é un equipo profesional de hóckey sobre xeo da cidade de Tampa (Estados Unidos) que compite na NHL. Foi fundado en 1992 e nos seus ano de historia proclamouse campión de liga nunha ocasión (na tempada 2003-04), un campionato de conferencia (no mesmo ano que gañou a liga) e dous campionatos de división (tempadas 2002-03 e 2003-04).

## Véxase tamén 
### Ligazóns externas
* Web oficial do club
St. Louis Blues

o **St. Louis Blues** é un equipo de hóckey sobre xeo profesional da cidade de St. Louis (Estados Unidos) que compite na NHL. O equipo foi fundado en 1967 e ten a súa sede na cidade de Missouri dende a súa creación. Os únicos logros acadados pola franquía estadounidense foron a consecución de sete títulos da súa división.

## Véxase tamén 
### Ligazóns externas 
* Web oficial do club, en inglés
Kiviuq (lúa)

**Kiviuq** é unha pequena lúa de movemento directo do planeta Saturno. Foi descuberta por Brett J. Gladman no 2000, e déuselle a designación temporal de **S/2000&nbsp;S&nbsp;5**. No 2003 recibiría o seu nome oficial, procedente da mitoloxía inuit, onde Kiviuq é un lendario e heroico Inuk, unha especie de Ulises Inuit. Tivo un vida longa (ou varias vidas), viaxou polo mundo, vivindo toda sorte de aventuras, os detalles cambia con cada contador de contos tradicional de cada localidade.

## Órbita e características físicas 
miniatura|esquerda|Os grupos de lúas irregulares de movemento directo de Saturno: Gallic (vermello) e Inuit (azul)
Esta lúa é membro do Grupo Inuit de satélites irregulares de Saturno. Kiviuq ten ó redor de 16 km de diámetro, e orbita Saturno a unha distancia media de 11,111 millóns de km en 450 días, coma se pode comprobar, unha orbita moi semellante á de Ijiraq. No diagrama da esquerda pódese ver graficamente a órbita desta lúa en relación coas outras lúas de movemento directo de Saturno, a excentricidade da órbita está representado polos segmentos amarelos que van dende o pericentro ó apocentro. Kiviuq amosa un *vermello claro* e o seu espectro infravermello é moi semellante ó de Siarnaq e ó de Paaliaq, o cal soporta a tese dunha posible orixe común do *Grupo Inuit* a partir do esnaquizamento dun corpo máis grande.

Pensase que Kiviuq está nunha resonancia Kozai, por exemplo, cando ciclicamente se reduce a inclinación orbital, aumenta a excentricidade e *viceversa*.

## Notas 
* Ephemeris from IAU-MPC NSES

## Véxase tamén 
### Outros artigos 
* Saturno
* Grupo Inuit

### Ligazóns externas 
* David Jewitt pages
Atún patudo

O **atún patudo** (*Thunnus obesus*) é unha especie de peixe da orde dos perciformes, suborde dos escombroideos e familia dos túnidos, pertencente ao xénero *Thunnus*.

## Características 
É un peixe corpulento, que chega a acadar un peso de 210&nbsp;kg.

Ten a primeira aleta dorsal de cor amarela forte, mentres que a segunda alerta dorsal e a anal son só amareladas.

O corpo é claro cunha faixa azul iridescente nos lados (visíbel só en exemplares vivos).

## Bioloxía 
### Nutrición 
Aliméntase de peixes, crustáceos e cefalópodos, tanto de día, como durante a noite.

### Reprodución e desenvolvemento 
Tanto os ovos como as larvas forman parte do plancto. Son peixes de crecemento rápido, a alcanzan unha idade máxima estimada de once anos.

### Costumes 
Ten un comportamento peláxico, cos peixes de tamaños pequenos formando cardumes na superficie, mentres os adultos se concentran en augas profundas.

## Distribución 
Atópase nas augas tropicais e subtropicais de todos os océanos, mais preferindo o intervalo de temperaturas entre os 17º e os 22&nbsp;°C.

## Taxonomía 
### Descrición 
Esta especie foi descrita por primeira en  1839 vez polo clérigo anglicano, escritor, botánico, ictiólogo e malacólogo inglés, especializado na flora, e máis na fauna (mariña) do arquipélago de Madeira Richard Thomas Lowe, baixo o nome de *Thynnus obesus*.

As capturas aumentaron liñalmente (aínda que con flutuacións) dende mediados do século XX até o ano 2000, cando se chegou a preto de 400 000 t en todo o mundo; os países que rexistran maiores capturas son o Xapón e Corea do Sur..

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU.: BPC Publishing. ISBN 0-7064-0393-2.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* Van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N.; Froese, R. (2001): "Pisces", en: Costello, M. J. *et al*. (Eds.) *European register of marine species: a check-list of the marine species in Europe and a bibliography of guides to their identification*. París: Muséum national d'Histoire naturelle. Collection Patrimoines Naturels, 50. ISBN 2-85653-538-0, pp.&nbsp;357–374.

### Outros artigos 
* Perciformes
* Escombroideos
* Escómbridos
* *Thunnus*

### Ligazóns externas 
* *Thunnus obesus* (Lowe, 1839) no WoRMS. 
* *Thunnus obesus* (Lowe, 1839) no ITIS. 
* *Thunnus obesus* na ADW.
* *Thunnus obesus*  na EOL.
* Bigeye tuna (*Thunnus obesus*) en ARKive.
Ijiraq (lúa)

**Ijiraq** é unha pequena lúa irregular de movemento directo do planeta Saturno. Foi descuberta por Brett J. Gladman, John J. Kavelaars e o seu equipo no ano 2000, e déuselle a designación temporal de **S/2000&nbsp;S&nbsp;6**. No 2003 recibiría o seu nome oficial, procedente da mitoloxía inuit, que fai referencia a unha criatura desta mitoloxía.

## Orbita e características físicas 
miniatura|esquerda|300px|Os grupos de lúas irregulares de movemento directo de Saturno: Gallic (vermello) e Inuit (azul)

Esta lúa é membro do Grupo Inuit de satélites irregulares de Saturno. Ijiraq ten ó redor de 12 km de diámetro, e orbita Saturno a unha distancia media de 11,124 millóns de km en 451 días, coma se pode comprobar, unha orbita moi semellante á de Kiviuq. No diagrama da esquerda pódese ver graficamente a órbita desta lúa en relación coas outras lúas de movemento directo de Saturno, a excentricidade da órbita está representada polos segmentos amarelos que van dende o pericentro ó apocentro.

Pensase que Ijiraq está nunha resonancia Kozai, por exemplo, cando ciclicamente se reduce a inclinación orbital, aumenta a excentricidade e *viceversa*. O argumento da periapse da órbita oscila ó redor dos 90° cunha amplitude 60°
.

Se ben Ijiraq é membro do *Grupo Inuit*, observacións recentes revelaron que Ijiraq é máis vermello ca Paaliaq, Siarnaq e Kiviuq. O seu gradiente espectral (a medida de refractividade dun corpo en relación á lonxitude de onda) é moito máis empinado que para os outros membros (20% por 100&nbsp;nm), típica dos TNOs coma Sedna pero descoñecida para os satélites irregulares. Tamén cabe subliñar, que a diferenza dos outros tres satélites, o espectro de Ijiraq carece dunha liña feble de absorción preto dos 0.7 μm, atribuído a unha posible presenza de auga.

## Nome 
Kavelaars, astrónomo da McMaster University, suxeriu este nome co fin de axudar á nomenclatura astronómica a saír un pouco da ruta *Greco-Romana*. Estaría varios meses buscando nomes entre fontes multi-culturais e canadenses, consultando a eruditos indíxenas, pero sen atopar un mome adecuado. En marzo do 2001, mentres lles estaba lendo un contos ós seus fillos, tivo unha revelación. O ijiraq xogaba ó acocho, do mesmo xeito cás lúas pequenas de Saturno: as cales eran difíciles de atopar, e frías coma os países do "Canadian arctic" (o equipo dos descubridores que incluía canadenses, noruegueses e islandeses). Kavelaars contactou co autor do conto, Michael Kusugak, para pedirlle o seu permiso, e máis tarde tamén suxeriu os nomes de lúa Kiviuq e 90377 Sedna.

## Notas 
* Ephemeris from IAU-MPC NSES

## Véxase tamén 
### Outros artigos 
* Saturno
* Grupo Inuit

### Ligazóns externas 
* David Jewitt pages
Santiago Catalán

**Santiago Catalán Tobía**, nado en Madrid no ano 1954 e radicado en Lugo, é un arquitecto, debuxante e pintor galego.

## Traxectoria 
Obtivo o título de Arquitecto especialista en Urbanismo en 1978 pola Escola Técnica Superior de Arquitectura de Madrid. En 1980 fixou a súa residencia en Lugo, cidade onde realizou a maioría das súas obras de arquitectura.

## Obras 
### Arquitectura 
* Intervención no contorno e fachadas da Igrexa do Mosteiro de Santa María de Meira.
* Intervención no contorno da Igrexa románica de Santo Estevo de Ribas de Miño.
* Ordenación dun Espazo público no polígono de Fingoi en Lugo.
* Biblioteca intercentros do Campus de Lugo. (1994-1999). En colaboración co arquitecto Javier Sancosmed Lage.

## Publicacións 
* *Arquitecturas debuxadas.Compostela* (2018), Xerais, 224 páx.   (Edición en galego e castelán).

## Premios 
* Accésit no IV Premio COAG de Arquitectura (1990) pola obra *Intervención no entorno e fachadas da Igrexa de Santa María de Meira.*
* Accésit no V Premio COAG de Arquitectura (1992) pola obra *Ordenación dun espazo púbico no polígono de Fingoi.*
* Mención no III Premio Julio Galán Carvajal de Arquitectura (1995) pola obra *Intervención no entorno da Igrexa Románica de Santo Estevo de Ribas de Miño.*

## Notas 
## Véxase tamén 
### Ligazóns externas 
* Páxina web oficial
Minnesota Wild

O **Minnesota Wild** é un equipo profesional de hóckey sobre xeo da cidade de Saint Paul (Estados Unidos) que compite na NHL. Foi fundado no ano 2000, e ao longo de tódolos seus anos de historia gañou un título de división na tempada 2007-08.

## Véxase tamén 
### Ligazóns externas 
Web oficial do equipo, en inglés
Hórreo tipo Ribadeo

[miniatura|dereita|235px|Hórreo con pombal en [Foz.]]

O **hórreo tipo Ribadeo** (chamado normalmente na comarca *cabazo* ou *cabozo*) é un tipo de hórreo galego que se presenta no norte da provincia de Lugo, ao longo dunha área longa e estreita que bordea a costa cantábrica entre Viveiro e Navia e avanza polo val do río Masma ata Mondoñedo e polo do río Eo ata Vegadeo. Convive con outras tipoloxías, tales como o hórreo tipo Mondoñedo, que o supera en densidade, e o hórreo asturiano, co que se asocia.

## Características 
[miniatura|dereita|Hórreo tipo Ribadeo en [Barreiros.]]

### Morfoloxía 
É un hórreo de planta rectangular, ancho e grande. A suspensión é moi elevada, con dous ou tres andares incluíndo a cámara. O celeiro ten as mesmas dimensións que a cámara, e excepcionalmente é maior, formando unha galería arredor dela pechada cunha balaustrada baixa. Entre o celeiro e a cámara unha cornixa de lousa fai as veces de tornarratos.

As catro paredes da cámara teñen aberturas de ventilación abucinadas, grandes e rectangulares, chamadas na zona *furados* ou *bufarros*. Dispóñense en series horizontais, normalmente en número de tres. O tellado ten catro augas e pouco beiril. Está rematado por numerosos terminais piramidais de punta prominente, colocados sobre os vértices e as arestas do tellado.

O acceso faise polo exterior, a través dunha escaleira de fábrica que leva ás portas, colocadas en cada andar nun dos costais. Ademais das portas de acceso, nos andares inferiores poden apareces pequenas xanelas de iluminación. Nos hórreos máis altos, o andar inferior do celeiro (a adega) emprégase para almacenar patacas e outros froitos, a intermedia (paneira) para o trigo e outros cereais e a superior (hórreo) para o millo. É corrente atopar hórreos nos que parte da cámara se emprega como pombal.

### Construción 
As paredes da cámara son de cachotería de xisto, que é a rocha que conforma o subsolo predominante na comarca. O aparello resultante é irregular e de pouco grosor. Ás veces o aparello é en seco, deixando entre as pedras fendas que contribúen á ventilación, e outras veces revócase e píntase, adquirindo o aspecto dunha fábrica de albanelería.

As pezas singulares, tales como os tornarratos ou o chan da cámara, frecuentemente están formadas de grandes lousas de xisto que descansan directamente sobre os muros perimétricos do celeiro.

## Notas 
## Véxase tamén 
### Outros artigos 
* Hórreo
* Hórreo galego
* Clasificación tipolóxica do hórreo galego
Hórreo tipo O Pino

[miniatura|dereita|Hórreo tipo O Pino en [Vilachá, Pereira, O Pino.]]
O **hórreo tipo O Pino** é un tipo de hórreo galego que se presenta ao longo dunha área bastante reducida ao sur da provincia da Coruña, delimitada por un óvalo deitado que abrangue dende Arzúa ata Santiago de Compostela no seu eixo maior. Convive con outras tipoloxías de madeira e mixtas.

## Características 
### Morfoloxía 
É un hórreo de planta cuadrangular, moi ancho en relación á súa lonxitude. A suspensión é elevada, con tendencia a pechar o espazo inferior da cámara. Preséntanse tres casos diferentes:

* Ás veces a suspensión está formada por dúas cepas altas e grosas, cun dos lados longos pechado por unha parede de táboas de madeira e o outro lado longo aberto.
* Outras veces a suspensión está formada por tres paredes de pedra, como formando un alpendre baixo o hórreo.
* Outras veces o espazo inferior péchase totalmente, formando un celeiro.

Predominan os tellados de tres augas con pinches sobre os penais. Hainos tamén de tres augas, nos que o pinche traseiro desaparece. Son excepcionais os tellados de catro augas, que só se empregan nos hórreos de planta cadrada e gran tamaño. Os beirís son bastante acusados. Sobre a porta de acceso é corrente que o beiril voe considerablemente ata cubrir o patamal de desembarco da escaleira, descansando sobre el por medio duns puntais. Forma así unha especia de galería que, nalgúns casos, está pechada cunha balaustrada que a rodea. Cando hai galería hai escaleira de fábrica, e é corrente que esta falte cando falta a galería.

### Construción 
A suspensión, en calquera das súas variantes, está constituída por muros de cachotería con rateiras de lousa de xisto, que nos hórreos sobre celeiro pode ser unha cornixa formada polo voo das propias lousas do chan da cámara. A cámara é de madeira, con doelas verticais cinguidas por unha faixa horizontal. As paredes da cámara tenden a ser de ladrillo perforado nos máis recentes. Neste último caso as paredes revócanse e píntanse.

A cuberta descansa sobre peóns de pedra que dividen e sosteñen os costais. O tellado é de tella cerámica curva.

## Galería de imaxes 

Ficheiro:Hórreo de ladrillo, O Pino.jpg|Hórreo de ladrillo, O Pino.
Ficheiro:Hórreo mixto, O Pino.jpg|Hórreo mixto, O Pino.
Ficheiro:Hórreo, O Pino.jpg|Hórreo tradicional tipo O Pino.

## Notas 
## Véxase tamén 
### Outros artigos 
* Hórreo
* Hórreo galego
* Clasificación tipolóxica do hórreo galego
New York Islanders

O **New York Islanders** é un equipo profesional de hóckey sobre xeo da cidade de Brooklyn (Estados Unidos), que compite na NHL. Foi fundado en 1972 e gañou catro Stanley Cups (1979–80, 1980–81, 1981–82 e 1982–83), 6 títulos de conferencia e outros 6 de división.

## Véxase tamén 
### Ligazóns externas 
*Web oficial, en inglés
Carolina Hurricanes

O **Carolina Hurricanes** é un equipo de hóckey sobre xeo da cidade de Raleigh (Estados Unidos), que compite na NHL. Foi fundado en 1972 e gañou un título de liga (Stanley Cup) na tempada 2005-06.

## Historia
O equipo comezou a competir na WHA baixo o nome de **New England Whalers**, ata que no 1979 foi admitido na NHL, pasando a denominarse Hartford Whalers ao pasar a xogar na cidade de Hartford, Connecticut (Estados Unidos), onde xogou ata 1997, ano no que se trasladou á súa sede actual.

## Véxase tamén 
### Ligazóns externas 
*Web oficial
Estadio Carlos Belmonte

O **Estadio Carlos Belmonte** é un estadio de fútbol situado na cidade de Albacete, en España, no que xoga os seus partidos o Albacete Balompié.
 
Está situado na Avenida de España, moi preto do Campus Universitario e do Parque Científico e Tecnolóxico.

## Historia 
Desde a súa fundación o Albacete Balompié xogou nun campo no Paseo da Cuba. Posteriormente noutro situado no Parque de Abelardo Sánchez, que era de terra e só tiña bancadas de madeira nun lateral. 
Debido ás precarias condicións deste, o Concello acelera as xestións para a construción dun novo estadio.

O arquitecto e alcalde de Albacete naquel entón, Carlos Belmonte, constrúe un campo de céspede natural e que inclúe pistas de atletismo. O estadio construír nun tempo marca. As obras comezaron en 1959 e a inauguración tivo lugar en setembro de 1960, con capacidade para 10.000 espectadores.

Nos anos 70 dótase á preferencia de cuberta e instálanse as torres de iluminación.

A seguinte data que cabe destacar é o verán de 1991. Tras o ascenso do club a Primeira división o estadio queda pequeno, polo que se pon en marcha a ampliación da tribuna (onde estaba situado o marcador, de aí o seu actual nome "Tribuna Marcador"). Pola súa banda, o marcador pasa de estar nun lateral e ser manual a estar situado no gol sur e ser electrónico.

Coa construción desta nova bancada o estadio aumenta a súa capacidade ata 15.000 localidades, unhas 7.500 de asento repartidas entre as bancadas de preferencia, marcador e tribuna marcador, e outras 7.500 de pé nos fondos.

O descenso a Segunda división fixo que as obras de remodelación do estadio para que se cumprise a normativa UEFA (todos os espectadores deberían ocupar localidade de asento e suprimiríanse os valos de protección) demorásense.

Por fin, en xuño de 1998 e tras varios proxectos propostos, comeza a remodelación que elimina as pistas de atletismo e as localidades de pé, ademais de construírse uns novos vestiarios baixo o gol norte.

A raíz disto, acolleu catro partidos da Selección española.

Actualmente a capacidade total é de 17.500 espectadores.

## Ligazóns externas 
*Sitio web oficial do Albacete
*Sitio web non oficial
Real Orde do Mérito Deportivo

A **Real Orde do Mérito Deportivo** (en ) é un dos máximos galardóns que se pode outorgar dentro do deporte español.

## Características 
Poden ser recoñecidos os españois que se distinguiron notoriamente na práctica do deporte, no fomento e ensinos da educación física, ou que presten eminentes servizos na investigación, difusión, organización e desenvolvemento da cultura física e do deporte. Tamén os estranxeiros que presten servizos extraordinarios e desinteresados en favor da cultura física ou o deporte españois ou as corporacións, federacións, clubs ou agrupacións deportivas, e aqueloutros organismos ou entidades públicas ou privadas acredoras a tal distinción por algún dos motivos expresados nos apartados precedentes.

O ingreso poderase realizar a proposta do Ministro de Cultura ou do presidente do Consello Superior de Deportes, en virtude de moción razoada das federacións españolas, clubs ou agrupacións deportivas ou de corporacións, entidades ou organismos públicos. Consta das seguintes categorías, cando se concede a título individual: Gran Cruz, medalla de ouro, medalla de prata e medalla bronce. Cando a distinción concédese a persoas xurídicas, organismos ou entidades, adoptará a denominación seguinte: placa de ouro, placa de prata e placa de bronce.

## Ligazóns externas 
*Portal do Consello Superior de Deportes
Cidrás

O topónimo **Cidrás** é un fitónimo procedente do latín CITRALES, referido á abundancia de limoeiros. Pode referirse a:

;En Galiza
***Cidrás**, lugar da parroquia de San Xián de Marín, no concello de Marín;
***Cidrás**, lugar da parroquia de Combarro, no concello de Poio.

Amais, como apelido, pode referirse a:

***Francisco Antonio Cidrás Escáneo**, lingüista galego;
***Salvador Cidrás Robles**, pintor galego (n. 1968).
A Roza

O topónimo **A Roza** pode referirse a:

;En Galiza
***Rozavales**, parroquia do concello de Monforte de Lemos;
****Rozavales**, lugar de dita parroquia;
***A Broza**, parroquia do concello do Saviñao;
****A Broza**, lugar de dita parroquia;
***A Roza**, lugar da parroquia de Beluso, no concello de Bueu;
***A Roza**, lugar da parroquia de San Xián de Marín, no concello de Marín;
***A Roza**, lugar da parroquia de Oleiros, no concello de Vilalba;
***A Roza Vella**, lugar da parroquia de Gondar, no concello de Sanxenxo;
***Rozabragada**, lugar da parroquia de San Martín de Suarna, no concello da Fonsagrada;
***Rozada**, lugar da parroquia de Coiro, no concello de Cangas;
***A Rozada**, lugar da parroquia de Valeixe, no concello da Cañiza;
***A Rozada**, lugar da parroquia de Santo André de Boimente, no concello de Viveiro;
***Rozadela**, lugar da parroquia de Merlán, no concello de Chantada;
***Rozadela**, lugar da parroquia de San Mamede de Ribadulla, no concello de Vedra;
***O Rozadoiro**, lugar da parroquia de Meirama, no concello de Cerceda;
***Rozamonde**, lugar da parroquia de Anos, no concello de Cabana de Bergantiños;
***Rozavales**, lugar da parroquia de San Martiño de Manzaneda, no concello de Manzaneda;
***O Souto de Rozavales**, lugar da parroquia de San Martiño de Manzaneda, no concello de Manzaneda;
***Rozavella**, lugar da parroquia de Candia, no concello de Abadín;
***A Rozavella**, lugar da parroquia de Amil, no concello de Moraña;
***Adroza**, lugar da parroquia de Cans, no concello do Porriño;
***A Broza**, lugar da parroquia de Moreda, no concello de Monforte de Lemos;
***A Coroza**, lugar da parroquia de Abeledo, no concello de Abadín;
***A Moroza**, lugar da parroquia de Paradela, no concello de Meis.

## Véxase tamén
### Outros artigos
Liga española de fútbol indoor

O **Campionato Nacional de Liga de Fútbol Indoor** foi unha competición de fútbol indoor disputada por varios clubs da liga española de fútbol entre 2008 e 2014. Estaba organizada pola Asociación de Fútbol Indoor. Os xogadores desta liga eran veteranos, ex-profesionais da liga española de fútbol 11. Ademais do trofeo de gañador, a clasificación nesta competición daba dereito a participar na Copa de España.

O torneo estaba organizado polas distintas asociacións de veteranos dos equipos participantes, sendo destinados os ingresos dos partidos a axudar aos futbolistas retirados. Alfredo Di Stéfano presidiu de forma honorífica o campionato.

## Equipos 
A liga de fútbol indoor comezou a disputarse na tempada 2007-08, quedando formada polos 9 clubs que gañaron nalgunha ocasión a liga española de fútbol: FC Barcelona, Real Madrid, Atlético de Madrid, Athletic de Bilbao, Valencia CF, Real Sociedad, Deportivo da Coruña, Sevilla FC e Real Betis. Posteriormente uníronse o Celta de Vigo, RCD Espanyol, Sporting de Xixón, CD Málaga e FC Porto.

## Palmarés 
## Véxase tamén 
### Ligazóns externas 
* Sitio web oficial .

### Outros artigos 
* Copa de España de fútbol indoor
Trofeo Juan Acuña

O **Trofeo Juan Acuña** foi un torneo futbolístico de verán, de carácter amigábel que tivo lugar na cidade da Coruña, desde 1989 ata 2007. O equipo anfitrión é o Deportivo da Coruña. A última edición disputada foi a 2007.

## Historia
Juan Acuña é considerado o mellor porteiro do Deportivo da Coruña. Debutou no primeiro equipo con tan só 16 anos e gañou catro Trofeos Zamora. Tamén xogou coa Selección de fútbol de España.

Durante o verán de 1961, o club fíxolle unha homenaxe. Foi un partido entre as seleccións de Galicia e País Vasco de veteranos, seguido doutro entre o Deportivo da Coruña e o CD Ourense. En 1989, o Deportivo creou o trofeo Juan Acuña, competencia disputada ó principio de cada tempada ata 2007, cando foi suspendido. Consta dun partido entre o Deportivo e un club invitado.

Acuña asistiu ás primeiras edicións do torneo, ata a súa morte o 30 de agosto de 2001. O torneo xogouse ata agora en 18 ocasións sendo o Deportivo o gañador en 11 ocasións, entre elas unha gañada polos veteranos do Dépor ó *Superdépor*.

## Lista de campións
## Palmarés
## Véxase tamén 
### Outros artigos 
*Trofeo Teresa Herrera
### Ligazóns externas 
* O trofeo en canaldeportivo.com
* Datos no arquivo da RSSSF
Columbus Blue Jackets

O **Columbus Blue Jackets** é un equipo de hóckey sobre xeo norteamericano da cidade de Columbus (Estados Unidos) que xoga na NHL. O equipo fundouse en 1997 e non acadou ningún título.

## Personalidades 
### Adestradores 
* * pasou toda a súa carreira como adestrador nos Blue Jackets.

### Directores xerais 
## Notas 
## Véxase tamén 
### Ligazóns externas 
*Web oficial do equipo